**Erik Haula** (s. 23. maaliskuuta 1991 Pori) on suomalainen jääkiekkoilija, joka edustaa NHL-seura New Jersey Devilsiä. Hän on pelipaikaltaan keskushyökkääjä, mutta pelaa joskus myös laidassa. Haulan vahvuuksia ovat nopeus, työmoraali ja kahdensuunnan peli.

Ura
---

### Seuraura

Haula on Porin Ässien kasvatti. Hän voitti joukkueessa A-nuorten SM-hopeaa vuonna 2008.

Kaudeksi 2008–2009 Haula siirtyi Pohjois-Amerikkaan USHS-sarjaan Shattuck St. Mary'siin. Hän oli tehoilla 26+58=84 joukkueen kolmanneksi paras pistemies ja koko USHS:n pistepörssin seitsemäs. Minnesota Wild varasi Haulan seitsemännellä kierroksella 182. pelaajana NHL:n varaustilaisuudessa 2009. Kaudella 2009–2010 Haula vaihtoi juniorisarjaa siirtymällä USHL:ään hänet varanneeseen Omaha Lancersiin. Hän teki 56 ottelussa tehot 28+44=72, jotka toivat hänelle valinnat tulokkaiden tähdistökentälliseen, toiseen tähdistökentälliseen sekä tähdistöotteluun.

Haula pelasi vuodet 2010–2013 Minnesotan yliopistossa Minnesota Golden Gophers -joukkueessa NCAA:ssa. Hän oli Thomas Vanekin jälkeen vasta toinen Gophersissa pelannut eurooppalaispelaaja. Toisella kaudellaan 2011–2012 hän oli joukkueen paras pistemies tehoilla 20+29=49. Viimeisellä yliopistokaudellaan Haula oli joukkueensa paras pistemies tehoilla 16+35=51 ja jakoi NCAA:n pistepörssissä neljännen sijan St. Lawrencen Greg Careyn ja Bostonin Johnny Gaudreaun kanssa ja oli syöttöpörssin toinen. Haula valittiin kolmen viimeisen yliopistokautensa päätteeksi WCHA:n toiseen tähdistökentälliseen ja akateemiseen tähdistökentälliseen. Huhtikuussa 2013 Gophersin kauden päätyttyä Haula teki kaksivuotisen tulokassopimuksen Minnesota Wildin kanssa ja pelasi loppukauden sen farmissa Houston Aerosissa AHL:ssä.

Kaudeksi 2013–2014 Wildin farmijoukkueeksi vaihtui Iowa Wild, jossa Haula aloitti kauden. Minnesota Wildin päävalmentaja Mike Yeo sanoi lokakuussa: 

> »Olen ollut toistaiseksi hyvin vaikuttunut. Olen vaikuttunut hänen nopeudestaan ja kahden suunnan pelistään. Mutta kuten sanottua, etenkin hänen itsevarmuudestaan» 
> 
> 

Haula nostettiin Minnesotan kokoonpanoon 28. marraskuuta 2013 ja hän pelasi uransa ensimmäisen NHL-ottelun seuraavana iltana kotona Colorado Avalanchea vastaan 3–1-häviössä. Haula pelasi 14.17 minuuttia ja sai syöttöpisteen Wildin ainoaksi jääneeseen Dany Heatleyn maaliin. Hänet valittiin myös ottelun kolmostähdeksi. 18. tammikuuta 2014 Haula teki ensimmäisen NHL-maalinsa Dallas Starsin Kari Lehtosen taakse. Haula pelasi runkosarjassa 46 ottelua tehoilla 6+9=15 ja hänen +/– -tilasto +14 oli Wildin hyökkääjistä paras ja koko joukkueen kolmanneksi paras Ryan Suterin ja Jared Spurgeonin jälkeen. Pudotuspeleissä hän oli Wildin suurimpia onnistujia, varsinkin toisen kierroksen sarjassa Chicago Blackhawksia vastaan. Hän oli joukkueen paras maalintekijä neljällä osumallaan yhdessä Zach Parisen ja Mikael Granlundin kanssa.

Kausi 2014–2015 oli Haulalle pelillisesti pettymys ja hän oli osan kaudesta ulkona kokoonpanossa tehden 72 runkosarjaottelussa tehot 7+7=14. Katsomokomennuksia oli etenkin pudotuspeleissä, joissa hän pelasi kaksi ottelua tehden yhden maalin.

Haulan ja Wildin sopimus loppui kauteen 2015, ja hänestä tuli rajoitettu vapaa pelaaja. Haula ja Minnesota tekivät kaksivuotisen jatkosopimuksen elokuussa 2015, josta hän ansaitsee kaudesta miljoona dollaria.

Kausi 2015–2016 oli Haulalle todellinen läpimurto. Hän teki 76 pelissä 34 tehopistettä, mikä oli tuplasti ennemmän pisteitä kahteen edelliseen kauteen verrattuna. Hän sivusi myös Wildin seurahistorian pisintä pisteputkea tekemmällä pisteitä kymmenessä ottelussa peräkkäin. Haula pelasi myös NHL-uransa ensimmäisen ulkoilmaottelunsa tehden tehot 2+1 6–1-voitossa Chicago Blackhawksista. Haula valittiin myös ottelun parhaaksi pelaajaksi. Hän ei kuitenkaan päässyt pelaamaan ollenkaan NHL:n pudotuspelejä, vaan oli sivussa loukkaantuneena.

Lauantaina 4. marraskuuta 2017 Vegasin vierasottelussa Ottawa Senatorsia vastaan Haula saalisti oman henkilökohtaisen yhden ottelu piste-ennätyksensä tekemällä kaksi maalia ja antamalla yhden maalin johtaneen syötön. Jälkimmäinen maali jäi myös ottelun voittomaaliksi. Haula on pelannut kerran aiemmin urallaan kolmen pisteen ottelun, mutta tällöin teki vain yhden maalin.

Helmikuussa 2020 Carolina Hurricanes kauppasi Haulan yhdessä Eetu Luostarisen, Lucas Wallmarkin ja AHL-puolustaja Chase Priskien kanssa Florida Panthersiin saaden vastineeksi keskushyökkääjä Vincent Trocheckin. Haulasta tuli kauden päätteeksi rajoittamaton vapaa agentti, jolloin hän voi vapaasti solmia sopimuksen minkä tahansa seuran kanssa. Joulukuussa 2020 Haula teki Nashville Predatorsin kanssa yksivuotisen ja 1,75 miljoonan dollarin arvoisen sopimuksen. Heinäkuussa 2021 Haula teki vapaana agenttina Boston Bruinsin kanssa kaksivuotisen sopimuksen, jonka cap hit on 2 375 000 dollaria.

Heinäkuussa 2022 Bruins kauppasi Haulan New Jersey Devilsiin vaihdossa Pavel Zachaan.

Kesäkuussa 2023 Haula teki Devilsin kanssa kolmivuotisen ja yhteensä 9,45 miljoonan dollarin arvoisen jatkosopimuksen.

### Maajoukkueura

Haula pelasi MM-kilpailuissa vuonna 2014 voittaen hopeaa.

Hän pelasi alle 18-vuotiaiden MM-kilpailuissa vuosina 2008 ja 2009 voittaen pronssia. Vuonna 2011 hän pelasi alle 20-vuotiaiden MM-kilpailuissa 2011 ollen Suomen paras maalintekijä ja toiseksi paras pistemies Teemu Pulkkisen jälkeen. Haula pelasi alle 17-vuotiaiden World Hockey Challengessa vuonna 2008. Yhteensä hän on pelannut 44 nuorten ja 13 poikien maaottelua.

Yksityiselämä
-------------

Erik Haulan isä Tomi Haula on amerikkalaisen jalkapallon vaikuttaja ja hän on toiminut muun muassa Pyynikki Patriotsin (Tampere) ja Turku Trojansin päävalmentajana. Haulan perheellä on myös asunto Floridassa. Hänellä on velipuoli Aleksander (2002), veli Tomek (2004) ja sisko Lidia (2006).

Haula avioitui heinäkuussa 2019 Kristen Boegen kanssa Las Vegasissa. Boege sai keskenmenon joulukuussa 2019. Pariskunnan sai esikoispoikansa 2. tammikuuta 2021. 

Haula saa Las Vegasiin nimikkotien. Kaupungin pohjoisosaan rakennetaan parhaillaan (kevät 2020) asuinaluetta, jonka tiet on nimetty Vegas Golden Knightsin ensimmäisen kauden jäsenten mukaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Ässät | B-SM | 29 | 19 | 24 | 43 | 24 | – | – | – | – | – |
| 2007–2008 | Ässät | B-SM | 5 | 5 | 3 | 8 | 14 | – | – | – | – | – | U18 | 6 | 1 | 3 | 4 | 2 |
|  | Ässät | A-SM | 40 | 7 | 15 | 22 | 26 | 12 | 2 | 0 | 2 | 4 | WHC | 5 | 2 | 8 | 10 | 18 |
| 2008–2009 | Shattuck St. Mary's | USHSW | 53 | 26 | 58 | 84 | 46 | – | – | – | – | – | U18 | 6 | 3 | 1 | 4 | 2 |
| 2009–2010 | Omaha Lancers | USHL | 56 | 28 | 44 | 72 | 59 | – | – | – | – | – |
| 2010–2011 | Minnesota Golden Gophers | NCAA | 34 | 6 | 18 | 24 | 22 | – | – | – | – | – | JMM | 6 | 4 | 3 | 7 | 10 |
| 2011–2012 | Minnesota Golden Gophers | NCAA | 43 | 20 | 29 | 49 | 30 | – | – | – | – | – |
| 2012–2013 | Minnesota Golden Gophers | NCAA | 37 | 16 | 35 | 51 | 14 | – | – | – | – | – |
|  | Houston Aeros | AHL | 6 | 0 | 2 | 2 | 2 | 5 | 1 | 1 | 2 | 4 |
| 2013–2014 | Minnesota Wild | NHL | 46 | 6 | 9 | 15 | 29 | 13 | 4 | 3 | 7 | 0 | MM | 6 | 0 | 1 | 1 | 2 |
|  | Iowa Wild | AHL | 31 | 14 | 13 | 27 | 14 | – | – | – | – | – |
| 2014–2015 | Minnesota Wild | NHL | 72 | 7 | 7 | 14 | 26 | 2 | 1 | 0 | 1 | 0 |
| 2015–2016 | Minnesota Wild | NHL | 76 | 14 | 20 | 34 | 24 | 5 | 1 | 3 | 4 | 2 |
| 2016–2017 | Minnesota Wild | NHL | 72 | 15 | 11 | 26 | 28 | 4 | 0 | 1 | 1 | 0 | WCup | 1 | 0 | 0 | 0 | 0 |
| 2017–2018 | Vegas Golden Knights | NHL | 76 | 29 | 26 | 55 | 37 | 20 | 3 | 6 | 9 | 27 |
| 2018–2019 | Vegas Golden Knights | NHL | 15 | 2 | 5 | 7 | 10 | – | – | – | – | – |
| 2019–2020 | Carolina Hurricanes | NHL | 41 | 12 | 10 | 22 | 20 | – | – | – | – | – |
|  | Florida Panthers | NHL | 7 | 0 | 2 | 2 | 2 | 4 | 1 | 0 | 1 | 0 |
| 2020–2021 | Nashville Predators | NHL | 51 | 9 | 12 | 21 | 14 | 6 | 1 | 3 | 4 | 4 |
| 2021–2022 | Boston Bruins | NHL | 78 | 18 | 26 | 44 | 47 | 7 | 1 | 2 | 3 | 8 |
| 2022–2023 | New Jersey Devils | NHL | 80 | 14 | 27 | 41 | 47 | 12 | 4 | 2 | 6 | 15 |
| 10 kautta | yhteensä | NHL | 614 | 126 | 155 | 281 | 290 | 73 | 16 | 20 | 36 | 56 |
| 2 kautta | yhteensä | AHL | 37 | 14 | 15 | 29 | 16 | 5 | 1 | 1 | 2 | 4 |

Lähteet
-------

* Erik Haula The Internet Hockey Databasessa (englanniksi)
* Erik Haula *Elite Prospects*. Everysport Media Group AB.  (englanniksi)

### Viitteet

1. ↑  Minnesotan NHL-pelaajien lempinimet julki – Kuka onkaan "Finnish Baby Jesus"? *yle.fi*.  17.10.2016. Yle. Viitattu 5.12.2016.
2. ↑  Lauri Saastamoinen: Jymy-yllätys! Lähde: Erik Haula kaupattiin NHL:ssä *SuomiKiekko*.  13.7.2022. Viitattu 13.7.2022.
3. 1 2 3 4 5 6 7 8 9 10  EliteProspects
4. ↑  Erik Haula Bio Minnesota Golden Gophers.  Arkistoitu 13.11.2013. Viitattu 13.11.2013. (englanniksi)
5. ↑  Wild Inks Haula To Entry-Level Deal  7.4.2013. Minnesota Wild. Viitattu 13.11.2013. (englanniksi)
6. ↑  Savolainen, Samuel: Onko hän suomalainen NHL-yllätyskortti? – "Olen kasvanut aikuiseksi"  24.9.2013. Urheilulehti. Viitattu 13.11.2013.
7. ↑  Myers, Dan: Avalanche beat Wild in first of home-and-home series  28.11.2013. NHL.com. Viitattu 19.7.2014.
8. ↑
9. 1 2   (Arkistoitu – Internet Archive)
10. ↑
11. ↑  Hyytiä, Mikko: Vegas voitti taas – Erik Haula latoi uransa ennätyspisteet *Iltalehti*.  4.11.2017. Viitattu 5.11.2017.
12. ↑
13. ↑
14. ↑
15. ↑
16. ↑  Juha Luotola: Erik Haula kiittelee vanhempiensa tukea: "Se on ollut kaikki kaikessa"  30.5.2018. Satakunnan Kansa. Viitattu 17.11.2019.
17. ↑  Virkkunen, Jussi: Trojansin kausi lähtenyt käyntiin mallikkaasti  16.6.2004. Turun Sanomat. Viitattu 13.11.2013.
18. ↑  NHL-tähti Erik Haula meni naimisiin jenkkirakkaansa kanssa – häissä mukana Mikael Granlund ja tukku muita kiekkotähtiä *is.fi*.  2.7.2019. Viitattu 3.7.2019.
19. ↑  Erik Haulan perheelle ilouutinen tragedian jälkeen – Kristen-vaimo myöntää, että odotus on myös pelottanut: "Sai aina itkemään" *www.iltalehti.fi*. Viitattu 11.8.2020.
20. ↑  Erik Haulalle perheenlisäystä! Kristen-vaimo julkaisi herkkiä kuvia ja paljasti lapsen nimen *www.iltalehti.fi*. Viitattu 6.1.2021.
21. ↑  Las Vegasiin rakennetaan suomalaisen NHL-pelaajan mukaan nimetty tie *www.iltalehti.fi*. Viitattu 11.5.2020.

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki